CELEX: 31987D0384
Language: el
Date: 1987-06-30 00:00:00
Title: 87/384/ΕΟΚ: Απόφαση της Επιτροπής της 30ής Ιουνίου 1987 για την έγκριση ενός ιταλικού προγράμματος σχετικά με τη μεταχείριση και την εμπορία των κτηνοτροφικών σιτηρών και των χλωρών χορτονομών σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31987D0384

87/384/ΕΟΚ: Απόφαση της Επιτροπής της 30ής Ιουνίου 1987 για την έγκριση ενός ιταλικού προγράμματος σχετικά με τη μεταχείριση και την εμπορία των κτηνοτροφικών σιτηρών και των χλωρών χορτονομών σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 203 της 24/07/1987 σ. 0049 - 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1987  για την έγκριση ενός ιταλικού προγράμματος σχετικά με τη μεταχείριση και την εμπορία των κτηνοτροφικών σιτηρών και των χλωρών χορτονομών σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (87/384/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,  Εκτιμώντας:  ότι, στις 18 Δεκεμβρίου 1986, η ιταλική κυβέρνηση κοινοποίησε ένα πρόγραμμα σχετικά με την εμπορία στον τομέα των κτηνοτροφικών σιτηρών και των χλωρών χορτονομών·  ότι το πρόγραμμα αυτό έχει σαν αντικείμενο τη δημιουργία και τον εκσυγχρονισμό των διαρθρώσεων αποθεματοποίησης, συμπεριλαμβανομένης της εισαγωγής νέων τεχνολογιών, για τα κτηνοτροφικά σιτηρά αφενός, και την εφαρμογή τεχνικών μεθόδων συγκομιδής και κατανάλωσης, όπως είναι τα σιλό και οι σχετικοί εκσυγχρονισμοί, καθώς και τις διαρθρώσεις αποξήρανσης και αφυδάτωσης για τις χλωρές χορτονομές αφετέρου·  ότι το πρόγραμμα περιέχει επαρκή αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77 και καταδεικνύει ότι μπορούν να επιτευχθούν οι στόχοι που αναφέρονται στο άρθρο 1 του εν λόγω κανονισμού στον τομέα των κτηνοτροφικών σιτηρών και των χλωρών χορτονομών στην Ιταλία· ότι η προθεσμία που έχει καθοριστεί για την εφαρμογή του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα που αφορά τον τομέα των κτηνοτροφικών σιτηρών και των χλωρών χορτονομών, το οποίο ανακοινώθηκε στις 18 Δεκεμβρίου 1986 από την ιταλική κυβέρνηση σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 30 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 57 της 27. 2 1987, σ. 6.